Document ID: 32014D0441

KOMISJONI RAKENDUSOTSUS,
7. juuli 2014,
millega muudetakse otsust 2003/467/EÜ seoses Eesti ametliku tunnistamisega veiste ensootilisest leukoosist vabaks liikmesriigiks
(teatavaks tehtud numbri C(2014) 4547 all)
(EMPs kohaldatav tekst)
(2014/441/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle D lisa I peatüki punkti E,
ning arvestades järgmist:
(1)
Direktiivi 64/432/EMÜ kohaldatakse liidus veiste ja sigadega kauplemise suhtes. Direktiivis on sätestatud tingimused, mille alusel võib liikmesriigi või selle piirkonna veisekarjad ametlikult tunnistada veiste ensootilisest leukoosist vabaks.
(2)
Komisjoni otsuse 2003/467/EÜ (2) III lisas on loetletud liikmesriigid ja liikmesriikide piirkonnad, mis on ametlikult tunnistatud veiste ensootilisest leukoosist vabaks.
(3)
Eesti on esitanud komisjonile dokumendid, millega ta tõendab vastavust direktiivis 64/432/EMÜ sätestatud tingimustele, mille kohaselt saab kogu Eesti territooriumile ametlikult anda veiste ensootilisest leukoosist vaba staatuse.
(4)
Eesti esitatud dokumentide hindamise järel tuleks kõnealune liikmesriik ametlikult tunnistada veiste ensootilisest leukoosist vabaks.
(5)
Seepärast tuleks otsuse 2003/467/EÜ III lisa vastavalt muuta.
(6)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ III lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 7. juuli 2014

Labels: 18
6